Bengalinis fikusas

Bengalinis fikusas (Ficus benghalensis), geriau žinomas kaip banjanas – šilkmedinių šeimos visžalis medis. Paplitęs Pietų Azijoje: Indijoje, Bangladeše, Šri Lankoje.

Aukštis 20–30 m. Bengalinis fikusas pasižymi gausiomis orinėmis šaknimis, kurioms palietus žemę įsišaknija naujas augalas. Taip ilgainiui apie vieną individą gali susidaryti ištisa šakomis susiraizgiusi giraitė. Andhra Pradeše (Ananatapure) auga Thimmamma Marrimanu medis, kurio skliautas užima 19 107 m³. Jis 1989 m. įrašytas į Gineso rekordų knygą kaip didžiausias pasaulio medis. Matthews, Peter; Dunkley McCarthy, Michelle; Young, Mark (CON) The Guinness Book of Records 1994 Kiti milžiniški banjanai yra Kalkutos apylinkėse augantis „Didysis banjanas“ ir Narmados upės krante (Gudžaratas) augantis „Kabyrvadas“. Gali būti, kad tai Džeimso Forbso Oriental Memoirs (1813–1815 m.) aprašytas fikusas, kuris tuo metu buvęs >600 m skersmens ir turėjęs ~3000 kamienų.Chisholm, Hugh, ed. (1911). „Fig“ . Encyclopædia Britannica (11th ed.). Cambridge University Press. Bengalinis fikusas veda oranžinės spalvos vaisius, kuriuos lesa ir sėklas išplatina paukščiai.

Bengalinis fikusas laikomas Indijos nacionaliniu medžiu. Jo paunksmėje neretai įrengiamos šventyklos, atliekami aukojimai. Theravados budizme laikoma, kad Atbudimo medis, po kuriuo atbudimą patyrė Buda, buvo bengalinis fikusas.

 Šaltiniai 

Kategorija:Medžiai ir krūmai
Kategorija:Šilkmediniai